Ir-Regolament tal-Kunsill(KEE) Nru 2600/97
tad-19 ta' Diċembru 1997
li jemenda ir-Regolament (KEE) Nru 3094/89 dwar l-għajnuna għall-bini tal-bastimenti
IL-KUNSILL TAL-UNJONI EWROPEA,
Wara li kkunsidra it-Trattat li jistabbilixxi l-Komunità Ewropea, u partikolarment l-Artikoli 92(3)(ċ), 94 u 113 ta' dan it-Trattat,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Billi ftehim li jirrispetta l-kondizzjonijiet normali ta' kompetizzjoni fil-bini kummerċjali tal-bastimenti u l-industrija tat-tiswijja, magħmul bejn il-Komunità Ewropea u ċerti pajjiżi mhux membri skond il-qafas tal-Organizzazzjoni għall-Koperazzjoni u Żvilupp ekonomiku (OECD) [2], għadu ma' daħalx fis-seħħ;
Billi għalhekk ir-Regolament tal-Kunsill (KE) Nru 3094/95 tat-22 ta' Diċembru 1995 dwar l-għajnuna għall-bini tal-bastimenti [3] għadu ma' daħalx fis-seħħ;
Billi, skond l-Artikolu 10 tar-Regolament (KE) Nru 3094/95, r-regoli rilevanti tad-Direttiva tal-Kunsill 90/684/KEE tal-21 ta' Diċembru 1990 dwar l-għajnuna għall-bini tal-bastimenti [4] jibqgħu japplikaw ad interim, sakemm jidħol fis-seħħ il-fthieim OECD u sa mhux aktar tard mill-31 ta' Diċembru 1997;
Billi, minħabba l-inċertezzi kontinwi dwar id-dħul fis-seħħ tal-ftheim ta' l-OECD, li jista' jkun ittardjat aktar mill-31 ta' Diċembru 1997, il-Kunsill għandu bżonn jieħu passi xieraq sakemm ikun hemm deċiżjonijiet dwar il- possibbiltà ta' ftehim ġodda dwar l-għajnuna għall-bini tal-bastimenti;
Billi r-Regolament (KE) Nru 3094/95 għandu għalhekk jiġi emendat;
Adotta dan ir-Regolament:
Artikolu 1
"Sakemm jidħol fis-seħħ l-imsemmi ftehim, d-dispożizzjonijiet relevanti tad-Direttiva 90/684/KEE għandhom japplikaw sakemm il-Ftehim jidħol fis-seħħ u sa mhux aktar tard mill-31 ta' Diċembru 1998.'"
Artikolu 2
Dan ir-Regolament għandu jidħol fis-seħħ fil-jum tal-pubblikazjzoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f'Brussel, fid-19 ta' Diċembru 1997.